Na temelju članka 37. Stavka 2. Zakona o pomorskom dobru i morskim luakama („Narodne novine“ broj 158/03, 100/04, 141/06, 38/09,123/11,56/16) i članka 5. Uredbe o postupku davanja koncesijskog odobrenja na pomorskom dobru („Narodne novine“ broj 34/04, 63/08, 133/13, 63/14) u daljnjem tekstu: Uredba, Općinski načelnik Općine Povljana dana 05. veljače 2018. godine donosi

GODIŠNJI PLAN

upravljanja pomorskim dobrom na području

Općine Povljana za 2018. godinu

I. OSNOVNE ODREDBE

Članak 1.

Godišnjim planom upravljanja pomorskim dobrom na području Općine Povljana za 2018. godinu (u daljnjem tekstu: Plan) utvrđuje se sadržaj redovnog upravljanja pomorskim dobrom, sredstva potrebna za redovno upravljanje pomorskim dobrom, popis djelatnosti iz Jedinstvenog popisa djelatnosti na pomorskom dobru („Narodne novine broj 36/04, 63/08,133/13,63/14) koje se mogu obavljati na pomorskom dobru na području Općine Povljana te mikrolokacije za obavljanje tih djelatnosti u 2018. godini.

II. PLAN REDOVNOG UPRAVLJANJA POMORSKIM DOBROM I SREDSTVA ZA REDOVNO UPAVLJANJE

Članak 2.

U smislu Plana pod redovnim upravljanjem pomorskim dobrom smatra se briga o zaštiti i održavanju pomorskog dobra u općoj uporabi.

Općina Povljana redovito upravlja pomorskim dobrom na svojem području:

Pod redovnim upravljanjem smatra se:

- briga o zaštiti pomorskog dobra,

- održavanje pomorskog dobra,

- posebna upotreba pomorskog dobra na temelju koncesijskog odobrenja

Briga o zaštiti pomorskog dobra i održavanje pomorskog dobra provodi se sanacijom nastalih manjih oštećenja na pomorskom dobru (saniranje manjih pukotina na plažama na prostorima namijenjenim sunčanju, popravljanje ograda na ulaz u mor i sl.), dohranjivanje plaža sa dovozom šljunka, šljunčane mase i drugog materijala na načina da se ne mijenja granica kopnenog i morskog dijela pomorskog dobra, čišćenjem i odvozom smeća, postavljanjem posuda za odlaganje smeća na plažama, postavljanjem tuševa na plažama i sl.

Na dijelovima pomorskog dobra za koja je dodijeljeno koncesijsko odobrenje za obavljanje određene djelatnosti na morskog obali, o zaštiti i održavanju pomorskog dobra brine se korisnik koncesijskog odobrenja.

Nadzor nad prethodno navedenim za potrebe Općine Povljana provodi komunalni redar.

Članak 3.

U 2018. godini planiraju se izvesti slijedeći radovi na održavanju pomorskog dobra:

1. gradnja pristupne ceste rampe za ulaz u more osoba s invaliditetom

ukupno predviđeno sredstava 15.000,00 kn

1. nabava nove opreme za plaže – košarice za smeće, ukrasne vaze, klupe i sl.

ukupno predviđeno sredstava 15.000,00 kn

2. građevinsko-obrtnički radovi na održavanju obalnog pojasa, plaža, obalnih puteva,

objekata i uređaja na plažama, podvodnih dijelova, te ostalih elemenata (sunačlišta, staza, stubišta, ograda, obalnih zidova, potpornih zidova, sanitarnih objekata i sl.), postava mreže u moru ukupno predviđeno sredstava 30.000,00 kn

3. dohranjivanje plaža šljunkom, te čišćenje nanosa sa premještanjem

ukupno predviđeno sredstava

4. čišćenje plaža sa odvozom smeća ukupno predviđeno sredstava 30.000,00 kn

Za rad Vijeća za davanje koncesijskog odobrenja predviđa se utrošiti 5.000,00 kn.

Članak 4.

Za provedbu mjera redovnog upravljanja pomorskim dobrom navedenih u članku 3. Plana koristit će se sredstva ostvarena iz naknada prikupljenih za davanje koncesijskog odobrenja za obavljanje djelatnosti iz članka 7. plana i kapitalnih pomoći.

Ukupna sredstva iz stavka 1. ovog članka procjenjuju se na iznos od 95.000,00 kuna.

I. POPIS DJELATNOSTI IZ JEDINSTVENOG POPISA DJELATNOSTI NA POMORSKOM DOBRU KOJE SE MOGU OBAVLJATI NA PODRUČJU OPĆINE POVLJANA

Članak 5.

Na pomorskom dobru na području Općine Povljana mogu se obavljati djelatnosti propisane Uredbom, koje su navedene u prilogu - na pomorskom dobru, i to:

morska obala, unutrašnje morske vode i teritorijalno more RH

- iznajmljivanje sredstava (brodica na motorni pogon, skuter, dječji skuter do 2 kW,

sandolina, pedalina i sl.),

- ugostiteljstvo (kiosk, motažni objekti do 12 m2, pripadajuća terasa objekta),

- komercijalno-rekreacijski sadržaji (zabavni sadržaji, suncobrani, ležaljke, komercijalne,

zabavne i športske priredbe, snimanje komercijalnog program i športske priredbe,

snimanje komecijalnog programa i reklamiranja, slikanje, fotografiranje

- organizacija ronilačkih izleta/obuka ronilaca

Članak 6.

Na području Općine Povljana imamo definirano ovim Planom tri plaže za koje se izdaju koncescijska odobrenja, i to: I. plaža Perilo, II. plaža Mali Dubrovnik i III. plaža Dubrovnik, a na istima se mogu obavljati djelatnosti iz Jedinstvenog popisa djelatnosti na pomorskom dobru, razvrstane u tri skupine:

- iznajmljivanje sredstava,

- ugostiteljstvo,

- komercijalno rekreacijski sadržaji

I. MIKROLOKACIJE

Članak 7.

Popis djelatnosti i mikrolakacije za obavljanje djelatnosti iz članka 6. Plana naznačene su u Prilogu 1. koji su sastavni dijelovi ovog Plana.

Ukoliko se pojavi interes za ishođenjm koncesijskog odobrenja za obavljanje djelatnosti na mikrolokaciji koja nije naznačena u Prilogu 1. odnosno općinski načelnik može naknadno dopuniti Plan, koji se potom dostavlja nadležnom tijelu Zadarske županije, radi izdavanja dopune potvrde o usklađenosti sa županijskim godišnjim planom upravljanja pomorskim dobrom.

I. IZDAVANJE KONCESIJSKIH ODOBRENJA

Članak 8.

Koncesijska odobrenja izdaje Vijeće za davanje koncesijskog odobrenja na način i u postupku propisanom Uredbom.

U slučaju kada je Vijeću dostavljeno više zahtjeva za obavljanje iste djelatnosti na istoj lokaciji, Vijeće će izdati koncesijsko odobrenje podnositelju zahtjeva čiji je zahtjev vremenski prije zaprimljen i koji je potpun.

Vijeće će odbiti zahtjev za davanje koncesijskog odobrenja podnositelju zahtjeva koji ima nepodmirenih obveza prema Općini Povljana.

Članak 9.

Komunalni redar Općine Povljana dužan je vršiti nadzor nad korištenjem pomorskog dobra.

Ukoliko utvrdi da se korištenje pomorskog dobra ne vrši na način propisan zakonom odnosno da je u suprotnosti s izdanim koncesijskim odobrenjem, komunalni redar je dužan o tome izvijestiti Lučku kapetaniju Ispostava Pag, druga nadležna tijela te Vijeće za davanje koncesijskih odobrenja Općine Povljana.

I. ZAVRŠNE ODREDBE

Članak 10.

Ovaj Plan stupa na snagu danom objave u „Službenom glasniku Zadarske županije“ .

KLASA:342-01/18-01/2

URBROJ:2198/25-30-18-1

Povljana, 05. veljače 2018.

OPĆINSKI NAČELNIK

Ivica Pogorilić